Гилйем де Монтанягол
Сияе пълната луна в Люнел…

Превод от окситански: Симеон Хаджикосев, 1990

chitanka.info

Сияе пълната луна в Люнел,

по-ярка е от всяка светлина —

от нея греят радост, ведрина,

а и Амор от блясъка е взел.

И щом Люнел луната озарява,

та до Тулуза цял Прованс огрява,

на радост и ухажване духът

искри в Люнел, тъй както първи път.

Самият звук тоз блясък е поел,

на умните разкрива същина,

която чрез красавица една,

Гаузеранда, става порив смел.

И нека радост чиста вдъхновява,

който в насладата се наслаждава.

За всички ще е ведър този път,

щом знаят към какво се днес стремят.

Приятелю Гираут, заради веща слава

попитай името й дали заслужава

и ако по-добро ти назоват,

то значи — по-добро не знай светът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.